laion/Wikipedia-Exotic huggingface dataset:
ריצ'רד הנדריקס

ונרד ריצ'רד הנדריקס (באנגלית: Venard Richard Hendrix; נולד ב-15 בנובמבר 1986 בדיקייטר, אלבמה, ארצות הברית) הוא כדורסלן אמריקאי-מקדוני המשחק בעמדות הפאוור פורוורד והסנטר . הנדריקס שיחק באוניברסיטת אלבמה בין השנים 2005–2008. כבר בעונתו הראשונה בקבוצה הוביל אותה לטורניר אליפות המכללות עם ממוצעים טובים במיוחד של 9.6 נקודות ו-8 ריבאונדים למשחק, נבחר לחמישיית הפרשמן בליגת המחוז הדרום-מזרחי. בעונה שאחריה שיפר את יכולתו בצורה ניכרת וממוצעיו עלו ל-14.6 נקודות ו-8.9 ריבאונדים למשחק, בזכותם נבחר לחמישיית העונה השנייה בליגה המחוזית. עם זאת, אלבמה הודחה מטורניר ה-NIT כבר בסיבוב הראשון לאחר הפסד 89:87 לאוניברסיטת מסצ'וסטס. בעונתו השלישית והאחרונה במכללות, הגיע הנדריקס לשיאו ועם ממוצעים של 17.8 נקודות ו-10.1 ריבאונדים, נבחר לחמישיית העונה המחוזית. לאחר עונה זו נרשם לדראפט ה-NBA ‏2008 ונבחר במקום ה-49 על ידי גולדן סטייט ווריורס. בגולדן סטייט הנדריקס לא שותף אף לא במשחק אחד ולאחר שהתנדנד כמה שבועות בין הקבוצה הבוגרת לקבוצה הבת, בייקרספילד ג'אם, שוחרר בדצמבר 2008. לאחר מכן חתם בדקוטה ויזארדס, קבוצת הבת של ממפיס גריזליס. בדקוטה הפגין יכולת מרשימה ואף נבחר להשתתף במשחק האולסטאר של ליגת ה-NBDL. בעונת 2009/2010 יצא הנדריקס לאירופה וחתם בגרנדה, ובעונה אחת במדיה הפגין יכולת מצוינת, השיג ממוצעים של 13.1 נקודות, 6.9 ריבאונדים (חמישי בליגה), 1.3 חטיפות, 1.3 חסימות (שלישי בליגה) ואסיסט אחד למשחק, הוביל את קבוצתו למקום העשירי בליגה הספרדית, ונבחר לתגלית השנה בליגה. בעקבות יכולתו המרשימה בגרנדה הוחתם לקראת עונת 2010/2011 בקבוצת היורוליג הישראלית, מכבי תל אביב. בעונה זו הוא זכה עם מכבי באליפות הליגה ובגביע המדינה, והגיע לגמר היורוליג. הנדריקס המשיך לשחק בקבוצה גם בעונת 2011/2012, ובמהלכה הפגין יכולת טובה בהרבה מזו שהציג בעונה הראשונה שלו בקבוצה. ביוני 2012 חתם לשנתיים בקבוצת הכדורסל האיטלקית, ארמאני ג'ינס מילאנו. לאחר שרשם ממוצע של 3.7 נק' ו-3 ריב' ב-10 משחקי יורוליג הושאל לקבוצת לוקומוטיב קובאן. בתום העונה הושאל לשנה נוספת לקובאן. ביולי 2015 חתם לשתי עונות בקבוצה הספרדית אוניקאחה מלאגה. ב-7 במרץ 2016 שוחרר הנדריקס ממלאגה. ב-9 במרץ 2016 שב למכבי תל אביב לקדנציה שנייה, אולם שוחרר כעבור חצי עונה. ב-21 באוגוסט חזר הנדריקס לספרד וחתם בגראן קנריה. ב-14 ביולי 2017 חתם הנדריקס בגלאטסראיי הטורקית. ריצ'רד הנדריקס, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר היורוליג פרופיל, באתר ליגת העל הספרדית בכדורסל (בספרדית) האתר הרשמי של הנדריקס ביוגרפיה באתר DraftExpress שרון קביליו, הנדריקס מסכם: זו הייתה החוויה הכי טובה בחיי, באתר ONE‏, 24 במאי 2012 שרון קביליו, ‏ריצ'רד הנדריקס חתם לשנתיים במכבי תל אביב, באתר ONE‏, 30 ביוני 2010 רועי גלדסטון, ‏ריצ'ארד הנדריקס חתם לשנתיים במילאנו, באתר ערוץ הספורט, 19 ביוני 2012
הצהרת טרזין

הצהרת טרזין (Terezin Declaration) היא אמנה בינלאומית העוסקת בהשבת נכסים אשר הוחרמו בתקופת מלחמת העולם השנייה על ידי גרמניה הנאצית ומדינות אחרות וכן ברווחת ניצולי שואה. האמנה נחתמה ב-30 ביוני 2009 באתר מחנה הריכוז טרזין, על ידי נציגיהן הרשמיים של 46 מדינות, בראשות ראש ממשלת הרפובליקה הצ'כית יאן פישר. ב-9 ביוני 2010 חתמו 43 מדינות על מסמך "הנחיות ונהלים מועדפים להשבה ולפיצוי של נִכְסֵי דְלָא נָיְדֵי" (מקרקעין) אשר הוחרמו או נתפסו באופן לא חוקי על ידי הנאצים, הפשיסטים ומשתפי הפעולה עימם בתקופת השואה בין השנים 1933-1945, כולל תקופת מלחמת העולם השנייה" (באנגלית:Guidelines and Best Practices for the Restitution and Compensation of Immovable (Real) Property Confiscated or Otherwise Wrongfully Seized by the Nazis, Fascists and Their Collaborators during the Holocaust (Shoah) Era between 1933-1945, Including the Period of World War II). אף שמסמך זה אינו מחייב מבחינה משפטית את המדינות החותמות, הרי שהוא כולל המלצות מעשיות, הנגזרות מהצהרת טרזין, באשר לנהלים הרצויים בתביעות השבת רכוש במדינות החותמות. הנהלים קובעים כי תביעות השבת רכוש שהוחרם, או נתפס, בתקופת השואה צריכות להתנהל באופן הנגיש לכל, בשקיפות, בפשטות, במהירות, באופן שאינו מפלה, ובדרך המתגברת על מחסומים של אזרחות ותושבות של היורשים החוקיים של הרכוש. הנהלים קובעים כי יש לאפשר למבקשים את השבת רכוש משפחתם גישה חופשית לארכיונים לאומיים, אזוריים ומקומיים, כולל במדינות זרות, כדי להקל על הוכחת זכויות הקניין של המבקשים. הנהלים אף קובעים כי יש להכריע בבקשות השבה במהירות ובליווי הסבר ממצה של ההכרעה. השבת נדל"ן חייבת להיות האפשרות המועדפת, כולל רישום הבעלים החוקיים בספרי האחוזה וזכות השימוש בקרקע, רק לחלופין, יש לפצות את הבעלים החוקיים בפיצוי מלא והוגן. הנהלים קוראים לכל המדינות החותמות לבסס נוהלי השבה על יסוד עקרונות אלה. בין המדינות החותמות על הצהרת טרזין ומסמך נוהלי ההשבה המומלצים נמנית אף מדינת ישראל. רכוש רב הוחרם בארץ ישראל על ידי הממונה על רכוש אויב מטעם המנדט הבריטי בתקופת מלחמת העולם השנייה, בתוכו רכוש של יהודים אשר הוכרזו "אויב" בהיותם נתיני גרמניה הנאצית ומדינות שהיו תחת שליטת גרמניה הנאצית. חלק ניכר מבעלי רכוש זה היו יהודים שנספו בשואה. עם הקמת מדינת ישראל עבר הרכוש לניהול הממונה על רכוש אויב בממשלת ישראל ובשנות ה-60 הועבר לידי האפוטרופוס הכללי. נוסח הצהרת טרזין (באנגלית) ישראל שבעת רצון מתוצאות "הועידה לטיפול בנכסים מתקופת השואה" שננעלה בפראג. אתר משרד החוץ, 30 ביוני 2009 תרגום עברי של הצהרת טרזין. אתר בית טרזין ועידת פראג והצהרת טרזין. אתר מרכז הארגונים של ניצולי השואה בישראל הנחיות ונהלים מועדפים להשבה ולפיצוי של נִכְסֵי דְלָא נָיְדֵי (מקרקעין) אשר הוחרמו או נתפסו באופן לא חוקי על ידי הנאצים, הפשיסטים ומשתפי הפעולה עימם בתקופת השואה (באנגלית)
נאו-עות'מאניות

נאו-עות'מאניות הוא מונח המשמש לתאר, בדרך כלל לגנאי, את מדיניות החוץ הטורקית תחת שלטון מפלגת הצדק והפיתוח שעלתה לשלטון ב-2002. בשיאה, האימפריה העות'מאנית שלטה ברוב חלקי המזרח התיכון, צפון אפריקה, הבלקן והקווקז, והשימוש בביטוי "נאו-עות'מאניות" מדגים את הטענה כי טורקיה מנסה לבסס את עצמה מחדש כמעצמה אזורית, תוך שימוש באמצעים מדיניים וצבאיים. טענות ברוח זו עלו לאחר השינוי הדרמטי ביחסי טורקיה עם שכנותיה, בפרט הידוק היחסים עם עיראק, איראן וסוריה ואף עם הרפובליקה העממית של סין ומתיחות ביחסיה עם מדינת ישראל. מנהיגים טורקיים, בהם הנשיא עבדוללה גול, ראש הממשלה רג'פ טאיפ ארדואן ושר החוץ אהמט דבוטואולו, מתנגדים לתיאור זה ומכחישים כל יומרה טורקית בכיוון זה. הכיוון מזרחה: במערב מודאגים מהטורקים, nrg מעריב, 20 ביוני 2010 מזרחה לא מערבה, עומר גנדלר, 24 ביולי 2008 Omer Taspinar, Turkey’s Middle East Policies: Between Neo-Ottomanism and Kemalism, Carnegie Paper, September 2008 http://www.todayszaman.com/tz-web/news-213148-claims-of-axis-shift-stem-from-ignorance-bad-intentions-says-gul.html ערך זה הוא קצרמר בנושא טורקיה. אתם מוזמנים לתרום לוויקיפדיה ולהרחיב אותו.
רב סחורה

רב סחורה (מופיע גם בשם רב סחורא) הוא אמורא בבלי בדור השלישי והרביעי, תלמידו של רב הונא. מופיע בתלמוד כעשר פעמים, בכולם הוא מוסר בשם רב הונא, וכולם נאמרו על ידי רבא בשם רב סחורה, בנוסח: "אמר רבא אמר רב סחורה אמר רב הונא". לא ידוע דבר על מקומו ומשפחתו. מוזכר בתלמוד חכם באותו דור בשם "רב הונא בר סחורה", וכן בירושלמי: "רבי אבינא בר סחורה", אבל אין הוכחה שהם בניו של רב סחורה. רבא החשיבו כ"אדם גדול". מסופר עליו שרבא שיבח אותו בפני רב נחמן, והלה חפץ להכירו, ואמר לו: "כשיבוא לידך - הביאהו לידי". רב סחורה הגיע לרב נחמן כדי שיתיר לו נדר כלשהו, ורב נחמן חיפש למצוא פרצה בנדרו, האם בשעת נדרו חשב גם על אפשרות כזו וכזו, ורב סחורה השיב שאכן חשב על כל האפשרויות הללו. לבסוף הקפיד עליו רב נחמן, ושילח אותו מפניו. יצא רב סחורה והתיר לעצמו את הנדר, על פי המשנה במסכת אבות, פרק ב', משנה א': "איזו היא דרך ישרה שיבור לו האדם? כל שהיא תפארת לעושיה ותפארת לו מן האדם", ומכיוון שרב נחמן כעס עליו - על דעת כך לא נדר. אף שרב סחורה לא היה רבו המובהק של רבא, החשיב אותו רבא כרבו והביא אותו כדוגמה להלכה ש"אפילו לא האיר עיניו אלא במשנה אחת - זה הוא רבו". רבא ציין שרב סחורה הסביר לו מהו הכלי "זוהמא ליסטרון" המוזכר במשנה. הדר בחצר חבירו שלא מדעתו - אין צריך להעלות לו שכר, משום שנאמר (ישעיהו, כ"ד, י"ב): וּשְׁאִיָּה יֻכַּת שָׁעַר. כלומר, המגורים בבית החבר מועילים לחבר, משום שבית שומם שאיננו מתוחזק - ניזוק. כל שהקדוש ברוך הוא חפץ בו - מדכאו בייסורין. מאי דכתיב (=מהו שכתוב): הון מהבל ימעט וקובץ על יד ירבה? אם עושה אדם תורתו חבילות חבילות – מתמעט, ואם קובץ על יד – ירבה. הרב אהרן הימן, "רב סחורה", תולדות תנאים ואמוראים, לונדון, תר"ע, חלק ג, עמודים 961-960, באתר היברובוקס בתלמוד בבלי, מסכת בבא קמא, דף כ"א, עמוד א' מופיע מאמר של רב סחורה בשם רב הונא שעל פי נוסח דפוס וילנא לא נאמר על ידי רבא, אבל גם שם יש הגורסים "אמר רבא", על פי דקדוקי סופרים שם. תלמוד בבלי, מסכת בכורות, דף ס', עמוד א'. תלמוד ירושלמי, מסכת פסחים, פרק י', הלכה ה'. תלמוד בבלי, מסכת נדרים, דף כ"ב, עמוד ב'. תלמוד בבלי, מסכת בבא מציעא, דף ל"ג, עמוד א'. משנה, מסכת כלים, פרק י"ג, משנה ב'. על כך ראו גם בתוספות, מסכת סנהדרין, דף מ"ט, עמוד ב', ד"ה אמר רבא. תלמוד בבלי, מסכת בבא קמא, דף כ"א, עמוד א'. תלמוד בבלי, מסכת ברכות, דף ה', עמוד א' רש"י: שגורס הרבה יחד, אינו יכול לחזור עליו פעמים רבות ומשכח. תלמוד בבלי, מסכת עבודה זרה, דף י"ט, עמוד א'
רפלקציה

האם התכוונתם ל... התייחסות עצמית – תופעה, בשפה טבעית או מתוכננת, שבה משפט מתייחס אל עצמו, במישרין או בעקיפין שיקוף, אחת מפעולות הסימטריה הגבישית הד – החזרה או השתקפות של צליל, המגיעה אל המאזין זמן מה לאחר שמיעת הצליל הישיר רפלקציה (פלורליזם) – לימוד והתפתחות של מודעות עצמית רב-תרבותית הרהורים על המהפכה בצרפת (באנגלית: Reflections on the Revolution in France) – חיבור היסטורי של אדמונד ברק רפלקציה עצמית (אינטרוספקצייה) - שיטת מחקר בפסיכולוגיה רפלקציה (חינוך) – טכניקת הוראה שבה המורה בוחן את עצמו במהלך השיעור ולאחריו ובודק האם היה מובן והאם תלמידיו הבינו אותו. המורה בעצם בודק את עצמו עד כמה השיעור קידם אותו ואת תלמידיו מבחינה מקצועית. החזרה Reflection
אלכס מאריץ'

אלכס (אלכסנדר) מאריץ' (נולד ב-22 באוקטובר 1984, סידני, אוסטרליה) הוא כדורסלן עבר אוסטרלי-סרבי ששיחק בעמדת הסנטר. מאריץ' התחיל את דרכו באקדמיית הכדורסל הארצית של אוסטרליה. בשנת 2003 עבר לשחק בתיכון בברלינגטון שנמצא בניו ג'רזי, ארצות הברית. בשנת 2005 עבר לשחק במכללת נברסקה ובה הוא התחיל את עונת המכללות הראשונה שלו. בעונת 2007/08 בהיותו בן 23 החל את דרכו באירופה בליגה הספרדית וחתם בגרנדה לשנתיים. את העונה הראשונה סיים בממוצע נמוך מאוד: 12 דקות ו-4.6 נקודות למשחק בלבד. בעונת 2009/10 קיבל מאריץ' הצעה מקבוצת פרטיזן בלגרד, מאריץ' קיבל את ההצעה וביטל את החוזה שהיה לו לשנה נוספת בגרנדה, באותה שנה מאריץ' הוביל את פרטיזן כבר מהרגע הראשון ולאחר 6 מחזורי יורוליג בלבד ממוצעו היה: 15.5 נקודות ו-9 ריבאונדים למשחק, ובסיום נבחר לחמישיית העונה ביורוליג. באותה עונה הוביל את הקבוצה לפיינל פור ומקום רביעי ביורוליג, לאליפות הליגה האדריאטית, לאליפות סרביה ולזכייה בגביע הסרבי. בעונת 2010/11 שיחק מאריץ' בקבוצת הכדורסל היוונית פנאתינייקוס, הוא נפצע בתחילת העונה וחזר לקראת סיום העונה, ועמה זכה באליפות יוון וביורוליג. בקיץ 2012 חתם לשנתיים בלוקומוטיב קובאן, עמה זכה ביורוקאפ שבעונת 2012/13 נתן לקבוצה מקום ביורוליג בפעם הראשונה בתולדותיה. בקיץ 2014 חתם במכבי תל אביב עד חודש דצמבר עם אופציה לסוף העונה כמחליף לסופוקליס שחורציאניטיס שהיה פצוע באותה עת. בסיום חוזהו עם מכבי חתם בגלאטסראיי עד לסיום העונה, אך שוחרר ממנה לאחר חודשיים עקב קשיים כלכליים וחתם בקבוצת פטרוכימי האירנית שגם ממנה שוחרר לאחר חודשיים, ולבסוף חתם עד לסיום העונה בגראן קנריה. בספטמבר 2015 חתם בבודוצ'נוסט פודגוריצה. בקיץ 2017 פרש ומונה לעוזר מאמן סידני קינגס מליגת העל האוסטרלית. מדיה וקבצים בנושא אלכס מאריץ' בוויקישיתוף פרופיל, באתר Sports-Reference פרופיל אולימפי, באתר olympedia.org פרופיל, באתר eurobasket פרופיל, באתר פיב"א פרופיל, באתר היורוליג פרופיל, באתר ליגת העל הספרדית בכדורסל (בספרדית) יעל שחרור, פרסום ראשון: אלכס מאריץ' חתם במכבי ת"א, באתר ynet, 2 בספטמבר 2014.
מטרה

האם התכוונתם ל... מטרה (תכלית) – משהו שרוצים בהשגתו, יעד, תכלית, כוונה מטרה (קליעה) – חפץ שאליו מכוונים את התחמושת בקליעה, הטלת חיצים או ירי חצר המטרה – בית סוהר בירושלים גאוגרפיה: מטרה (צרפת) (Mettray) - מחוז בצרפת מטרה (עיר) (Matera) - עיר באיטליה הסאסי במטרה – אזור היסטורי בעיר מטרה מטרה (נפה) – נפה באיטליה מטרה (אריתריאה) (אנ') – עיירה ואתר ארכאולוגי באריתריאה אחר: מאטרה (אנ') – חברה צרפתית שעסקה בתחומי הרכב, הביטחון ותחומים נוספים. חלק מהפונקציות הביטחוניות שלה שולבו בקבוצת איירבוס וחלק בBAE סיסטמס מאטרה ספורטס (אנ') – חטיבת רכבי הספורט של חברת מאטרה, ובעבר קבוצת מרוץ של פורמולה 1 מאטרה R530 (אנ') – טיל אוויר אוויר צרפתי, תוצרת חברת מאטרה מטרה (Metra) – רכבת הפרברים של שיקגו המטרה – ספרו הידוע ביותר של אליהו מ. גולדרט. מן הספרים החשובים בנושא ניהול עסקים, ארגון ושיטות. מטרה (סרט) – סרט של ארתור פן.
פנדמוניום

פנדמוניום (בלטינית: Pandæmonium) הוא השם שניתן על ידי המשורר האנגלי בן המאה ה-17 ג'ון מילטון למקום התכנסותם של מלאכי הגיהנום והשדים בספרו, גן העדן האבוד. השם "פנדמוניום" מקורו מהמילים היווניות "παν" (פאן), שמשמעותו "כל", ו-"δαιμόνιον" (דאימוניון), שהיא צורת הקטנה שמשמעותה "רוח קטנה" או "מלאך קטן", או כפי שנוצרים פירשו זאת, "שד (דמון) קטן". משמעות הצירוף, אם כך, היא "כל השדים", אך ניתן גם לפרש אותו: Παν-δαιμον-ειον (פאן-דמון-איון), "מקום-כל-השדים". ג'ון מילטון המציא את השם עבור בירת הגיהנום, "בירתו הראשית של השטן ועוזריו", שנבנתה על ידי המלאכים הנופלים (מכונים גם נפילים) לפי עצתו של השד ממון. מלאכי הגיהנום בנו את הפנדמוניום בתוך כשעה אך הוא עלה בגודלו על כל המבנים והארמונות מעשי ידי אדם. אף על פי כן הוא היה קטן מדי מכדי להכיל בתוכו את כל השדים העצומים בגודלם, שנאלצו להתכווץ על מנת שיוכלו לשהות בתוכו. הפנדמוניום תוכנן על ידי הארכיטקט מולציבר (מקביל לוולקן הרומאי), שהיה מתכננם של הארמונות בגן העדן לפני נפילתו. בספר גן העדן האבוד מתוארת התכנסותם של השדים במועצה העליונה של הפנדמוניום ובו מתנהלים ביניהם ויכוחים סוערים. הביטוי פנדמוניום משמש (בהשאלה) לתיאור מקום הומה ורועש במיוחד עד כדי מצב של כאוס מוחלט. בנוסף, הסופרת קסנדרה קלייר, קוראת "פנדמוניום" למועדון רועש והומה בסדרת בני הנפילים, שאחר כך התגלה שהיה מאוכלס בשדים מעטים. קסנדרה קלייר משתמשת בשם פנדמוניום גם בסדרה "מכשירי התופת", למועדון אויב מסוכן המכיל בתוכו יצורים מיתולוגיים. ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
פול פרנסואה גרוסטי

פול פרנסואה גרוסטי (בצרפתית: Paul François Grossetti;‏ 10 בספטמבר 1861 – 7 בינואר 1918) היה גנרל צרפתי, מפקד דיוויזיית רגלים בחזית המערבית במלחמת העולם הראשונה. גרוסטי כיהן גם כמפקד הכוח הצרפתי בחזית המקדונית תחת פיקודם הכולל של הגנרלים מוריס סראי ואדולף גיומא. גרוסטי נולד למשפחה ממוצא קורסיקני אשר היגרה לצרפת ואת השכלתו הצבאית רכש באקדמיה הצבאית סן-סיר. ב-1880 הוסמך כקצין רגלים בדרגת סגן והוצב לשורת תפקידים בגדודי רגלים בצרפת וכן במסגרת לגיון הזרים הצרפתי בקולוניות הצרפתיות באסיה ובאפריקה. בפרוץ מלחמת העולם הראשונה פיקד גרוסטי על הדיוויזיה ה-42 "הקורסיקנית" ולחם במסגרת החזית המערבית. הוא השתתף בנסיגה הגדולה אל המארן, בקרב הראשון על המארן ובהמשך בסדרת קרבות במסגרת המירוץ אל הים. בשלהי אוקטובר בעת קרב איפר הראשון לחם גרוסטי בראש כוחותיו תחת אש כבדה ובתנאי קרקע קשים במיוחד לאחר הצפת האזור על ידי הבלגים. לאחר הקרב זכה גרוסטי למעמד של גיבור מלחמה בעיני הבלגים והצרפתים והגנרל פרדיננד פוש אמר בשבחו: ”גרוסטי הוא דינמו שאינו מפחד מכדורים או פגזים ולוקה רק בחולשה אחת, הפחד להירטב מהמים”. הדיוויזיה של גרוסטי השתתפה גם בקרב שמפאן הראשון ובקרב ורדן וספגה אבדות כבדות מאד. בפברואר 1917 נאלץ הגנרל ויקטור לואי קורדונייה לסיים את תפקידו כמפקד הגיס הצרפתי בחזית המקדונית, על רקע יחסים עכורים עם מפקד הזירה מוריס סראי ובהמלצת הגנרל פוש מונה גרוסטי לתפקיד. הוא פיקד על הגיס במהלך קרב מונאסטיר ובמלחמת ההתשה הארטילרית שנמשכה בגזרה לאחר סיומו. בראשית 1918 חלה גרוסטי בטיפוס הבטן, הוחש לטיפול בסנטוריום בפריז ובמקומו מונה לפקד על הגיס הצרפתי, הגנרל פול פרוספר אנרי. גרוסטי הלך לעולמו ב-7 בינואר 1918 ונקבר בחלקה הצבאית של בית העלמין פר לשז. צרפת במלחמת העולם הראשונה. מדיה וקבצים בנושא פול פרנסואה גרוסטי בוויקישיתוף פול פרנסואה גרוסטי, באתר "Find a Grave" (באנגלית) האנדרטה לזכר הגנרל פול פרנסואה גרוסטי, באתר corsicanews.net (בצרפתית). רחוב גרוסטי בפריז, באתר v2asp.paris.fr (בצרפתית). הגנרל פול פרנסואה גרוסטי, באתר corsicanews.net (בצרפתית). ברנט סינגר, ביוגרפיה על הגנרל הצרפתי מקסים וייגן, באתר גוגל ספרים (באנגלית) אנציקלופדיה לתולדות מלחמת העולם הראשונה, "חזית סלוניקי במלחמת העולם הראשונה", באתר גוגל ספרים (באנגלית).
שטר (פירושונים)

האם התכוונתם ל... מסחר וכלכלה שטר – מסמך המהווה פקודה או הבטחה לתשלום סכום כסף מסוים שיק או "המחאה" – שטר המהווה פקודה שנותן אדם לבנק, לשלם סכום כסף מסוים לאדם שלישי שטר חוב – שטר המהווה הבטחה מאת אדם, בה הוא מתחייב לשלם לזולתו סכום כסף מסוים שטר כסף – צורה של אמצעי תשלום בעולם המודרני שטר מטען – מסמך זהות של מטען, יבשתי, אווירי או ימי, בו מפורטים פרטי המטען, לרבות יעדו, תכולתו, כמותו, זהות הזכאי לו ועוד שטר קניין – מסמך משפטי המעיד על יצירת או העברת זכות קניין על נכס שטר (משפט עברי) – סוגי השטרות השונים המופיעים במשפט העברי אחר שטר מחילה (או כתב מחילה) – מונח ששורשיו במשפט הכנסייה הקתולית של ימי הביניים, לפיו נוצרי מאמין יכול לרכוש שטר זה כעדות מול האל לפטירתו מעונש על חטא שכבר נסלח שטר תנאים – חוזה הנערך בין החתן לכלה הנהוג ביהדות המסורתית שטר ושוברו בצידו – ביטוי בעברית, המבטא את העיקרון כי סופו של כל שטר להיפרע, משמע – לכל התחייבות צריך להיות כיסוי שוטר סטר
יאניק גרס

יאניק רוברט גרס (באנגלית: Janick Robert Gers) (נולד ב-27 בינואר 1957 בהארטלפול, אנגליה) הוא אחד משלושת הגיטריסטים הנוכחיים של להקת ההבי מטאל הבריטית איירון מיידן ואחד מכותבי השירים שלה. יאניק החל את הקריירה שלו בלהקה קטנה בשם White Spirit, ולאחר מכן עבר להיות הגיטריסט של הזמר לשעבר של דיפ פרפל, איאן גילן שקמה ב-1978. יאניק הצטרף ללהקה ב-1981 והיה חבר בה שנתיים עד להתפרקותה (בעקבות חזרתו של איאן גילן לדיפ פרפל). יאניק הצטרף ב-1985 ללהקה חדשה בשם Gogmagog, שהכילה את הזמר לשעבר של איירון מיידן, פול דיאנו ואת המתופף לשעבר של איירון מידן, קלייב בר. הלהקה לא האריכה ימים, והתפרקה באותה שנה בה היא קמה. נקודת הציון הבאה בקריירתו של יאניק הייתה בשנת 1990, אז השתתף באלבום הסולו הראשון של סולן איירון מיידן ברוס דיקינסון, שנקרא Tattooed Millionaire. במרץ 1990, לאחר עזיבתו של הגיטריסט אדריאן סמית' הציעה איירון מיידן ליאניק להצטרף ללהקה, והוא הסכים. מאז יאניק הוא חלק בלתי נפרד מאיירון מיידן, למרות שסמית' חזר ב-1999 אל הלהקה (ומאז יש לאיירון מיידן שלושה גיטריסטים). לפי המסופר בסרט הדוקומנטרי של איירון מיידן Flight 666 שיצא בשנת 2009, יאניק הוא בעל תואר בסוציולוגיה. עם איירון מיידן 1990: No Prayer for the Dying 1992: Fear of the Dark 1995: The X Factor 1998: Virtual XI 2000: Brave New World 2003: Dance of Death 2006: A Matter of Life and Death 2010: The Final Frontier 2015: The Book of Souls עם ברוס דיקינסון 1990: Tattooed Millionaire עם White Spirit 1980: White Spirit עם Gillan 1981: Double Trouble 1982: Magic עם Gogmagog 1985: I Will Be There עם Fish 1990: Vigil in a Wilderness of Mirrors עם Ian Gillan 2006: Gillan's Inn מדיה וקבצים בנושא יאניק גרס בוויקישיתוף אתר האינטרנט הרשמי של יאניק גרס יאניק גרס, במסד הנתונים הקולנועיים IMDb (באנגלית) יאניק גרס, באתר AllMusic (באנגלית) יאניק גרס, באתר MusicBrainz (באנגלית) יאניק גרס, אמן באתר Encyclopedia Metallum (באנגלית) יאניק גרס, באתר Discogs (באנגלית) יאניק גרס, באתר SecondHandSongs
פינקל

האם התכוונתם ל... צריחון (בלועזית: Pinnacle) - אלמנט אדריכלי שהיה רווח באדריכלות הגותית פינקל (Finkel) - שם משפחה יהודי שפירושו ביידיש הוא "ניצוץ"; משמש גם כשם פרטי לנשים, אם כי נחשב כשם נדיר מאד וקיים בעיקר בקרב החסידים אישים: משפחת פינקל – שושלת רבנים יהודית ליטאית הרב נתן צבי פינקל (כונה "הסבא מסלבודקה") - מייסד ישיבת כנסת ישראל הרב אליעזר יהודה פינקל – בנו של הרב נתן צבי פינקל, היה ראש ישיבת מיר הרב חיים זאב פינקל – בנו של הרב אליעזר יהודה, ראש ישיבת היכל התלמוד ומשגיח בישיבת מיר הרב אליהו ברוך פינקל – נכדו של הרב אליעזר יהודה (בנו של משה), גם כיהן כראש ישיבת מיר הרב נתן צבי פינקל – נין של הסבא מסלבודקה, כיהן כראש ישיבת מיר הרב אליעזר יהודה פינקל (השני) – בנו של הרב נתן צבי פינקל (מיר), מכהן בראשות ישיבת מיר הרב אריה פינקל – בנו של הרב חיים זאב פינקל, ראש ישיבת מיר מודיעין עילית פייבוש פינקל (Fyvush Finkel; 1922- 2016) – שחקן יהודי-אמריקאי שמעון פינקל – שחקן ובמאי תיאטרון ישראלי, מגדולי שחקני תיאטרון הבימה ומייסדיו, שימש גם כמנהלו האומנותי
סים

האם התכוונתם ל... SIM – מעגל מודפס על כרטיס פלסטיק קטן אישים: ג'ון סים – שחקן אנגלי הרמן סים – מרגל אסטוני עבור רוסיה סיים (פירושונים) סימס
אחמד אבן אעת'ם

אבו מוחמד אחמד בן אעת'ם אל-כופי (בערבית: أبو محمد أحمد بن أعثم الكوفي; נפטר ב-926-927) היה היסטוריון מוסלמי. בספרו, "כיתאב אל-פתוח" (בעברית: ספר הכיבושים) מתוארת ההיסטוריה של הח'ליפות של הראשידון, תוך דגש על הדרשות של עלי בן אבי טאלב. הספר כולל שלושה כרכים, הראשון נמצא בספריית העיר גותה בגרמניה וכרכים שני ושלישי באיסטנבול. ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
סדן

האם התכוונתם ל... סַדָּן סדן (נפחות) – אחד מכלי עבודתו של הנַפָּח עצם הסדן (אנ') – אחת מעצמות השמע באוזן, נקראת כך עקב דמיונה לסדן של נַפָּח סדן (כלי ירייה) (אנ') – חלקו האחורי של מנגנון הירי בכלי ירייה, מאקדחים ועד תותחים סדן (תותח) – חלקו האחורי של מנגנון הירי בתותח סדן (גאולוגיה) – סוג של מֶחדר פלוטוני, סלע מאגמה שהתגבש בקרום כדור הארץ הוצאת סדן – הוצאה לאור של ספרי משפט ועסקים שנוסדה בשנת 1966 על ידי דויד סדן אישים שזה שם משפחתם אלי סדן (יליד 1948) – רב ומנהיג ציבור אשר סדן – תת-אלוף במיל', יוצא אגף המודיעין בצה"ל דב סדן (שְׁטוֹק; 1902–1989) – חוקר ספרות, סופר, מתרגם, פובליציסט וחבר הכנסת יוסף סדן (יליד 1939) – פרופסור אמריטוס בחוג ללימודי הערבית והאסלאם באוניברסיטת תל אביב ישראל סדן (מחנך) (קוז'ניצקי; 1923–1996) – ממייסדי "נוער מזרחי" ומייסד "מדרשיית נעם" בפרדס חנה ישראל סדן (ראש עירייה) (יליד 1947) – ניצב בדימוס במשטרת ישראל ששימש כמפקד משמר הגבול, לשעבר ראש עיריית חדרה נועם סדן (ילידת 1990) – זמרת ויוצרת ישראלית הידועה בשם הבמה נומקה ניצן סדן – עיתונאי ישראלי עזרא סדן (יליד 1933) – כלכלן ישראלי, לשעבר מנכ"ל משרד האוצר ומנכ"ל משרד החקלאות באיות קרוב (Sedan) סדאן – עיר בצרפת סדאן (מרכב) – סוג של מרכב מכונית הבנוי משלושה תאים
אנה בוש

אנה רוזלי בוש (בצרפתית: Anna Rosalie Boch; ‏ 10 בפברואר 1848 – 25 בפברואר 1936) הייתה מצנטית וציירת בלגית נאו-אימפרסיוניסטית ואימפרסיוניסטית. בוש נולדה במחוז אנו שבוולוניה לוויקטור בוש, מנהל המפעל לכלי חרס "וילרוי אנד בוש", וסיימה את חייה בבריסל. אחיה היה הצייר אז'ן בוש. בציוריה הראשונים השתמשה בטכניקת הפוינטיליזם המזוהה עם הנאו-אימפרסיוניזם, ומאוחר יותר שינתה את סגנון ציוריה לאימפרסיוניזם. בוש הושפעה במיוחד מתאו ואן ריסלברג, אותו פגשה ב-"קבוצת ה-XX". בבעלותה היה אוסף ציורים אימפרסיוניסטים חשובים שכלל בין היתר את "הכרם האדום" של וינסנט ואן גוך. בוש קידמה ציירים רבים באמצעות אוספה ובאמצעים אחרים. בצוואתה, ביקשה שיימכר האוסף שלה ושהכסף ממכירתו יתרם למימון אמנים הנמצאים במצוקה כספית. לאחר מותה נתרמו 212 מציוריה ו-219 ציורים של אמנים אחרים מהאוסף שלה לקבוצת המוזיאונים המלכותיים לאמנויות יפות של בלגיה. אישה קוראת תחת שושנת האלפים La Louvriere,‏ 1910 נוף מוויר, זילנד, 1906 חופי בריטני, 1901 מדיה וקבצים בנושא אנה בוש בוויקישיתוף אנה בוש, באתר "Find a Grave" (באנגלית)
קרניטין

קַרְנִיטין הוא חומר הנדרש לתאים של בעלי חיים לצורך ניצול שומנים ליצור אנרגיה. חומצות השומן (המרכיב העיקרי של השומנים) מתחמצנות במיטוכונדריה והופכות לפחמן דו-חמצני ומים, תוך כדי יצור ATP, מולקולה הידועה כ "מטבע האנרגתי של התא". הקרניטין מאפשר את כניסת החומצות השומניות ארוכות השרשרת, מתוך הציטופלסמה של התא, למיטוכונדריה. הקרניטין מיוצר מחומצות האמינו ליזין ומתיונין (1) וניתן לקבל אותו גם מהמזון, בעיקר מזון מן החי. ידועות מספר מחלות גנטיות הקשורות בחסר של חלבונים ואנזימים המשתתפים במנגנון ההעברה (מפורט בפרק "המנגנון") או בחוסר של קרניטין (ראו ויקישיתוף) חומצת שומן הנכנסת לתא מתחברת לקואנזים A לקבלת "fatty acyl CoA". על מנת להיכנס לתוך המיטוכונדריה, על ה-fatty acyl CoA להתחבר לקרניטין בעזרת האנזים "קרניטין אציל טרנספראז 1", ובכך הוא יכול להיכנס למיטוכונדריה על ידי החלבון "אציל קרניטין טרנספורטר". עם הכניסה למיטוכונדריה מפורק הקרניטין על ידי "קרניטין אציל טרנספראז 2" ויוצא חזרה לציטוזול, וחומצת השומן המחוברת לקואנזים A נותרת במיטוכונדריה להפקת אנרגיה בתהליך חמצון בטא. 1.. Vaz FM, Wanders RJ. Carnitine biosynthesis in mammals. The Biochemical journal. 2002;361:417–429. [PMC free article] [PubMed] [Google Scholar] Berg et al, Biochemistry, 9e, 2019, W. H. Freeman and Company מדיה וקבצים בנושא קרניטין בוויקישיתוף קרניטין, באתר אנציקלופדיה בריטניקה (באנגלית) ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.